नई दिल्लीः कांग्रेस ने आज पेट्रोल-डीजल की बढ़ती कीमतों और महंगाई को लेकर मोदी सरकार के खिलाफ ‘भारत बंद’ बुलाया है. बिहार और मध्य प्रदेश के कुछ इलाकों में हिंसा की खबरें मिल रही हैं. दूसरी ओर कांग्रेस अध्यक्ष राहुल गांधी, यूपीए अध्यक्षा सोनिया गांधी, पूर्व पीएम मनमोहन सिंह, एनसीपी सुप्रीमो शरद पवार, लोकतांत्रिक जनता दल के नेता शरद यादव समेत कई बड़े नेता दिल्ली के रामलीला मैदान में धरने पर बैठे हैं. कांग्रेस का दावा है कि पार्टी द्वारा आज बुलाए गए ‘भारत बंद’ को 21 दलों का समर्थन है. वहीं कुछ विपक्षी राजनीतिक पार्टियों ने इससे दूरी भी बनाई है.